Jubbada Hoose (, ) waa gobol ka tirsan wadanka Soomaaliya, kaasi oo looyaqaano Waamo waxuu dhacaa xadka wadanka Kenya, Gobollada Jubbada Dhexe iyo Gedo waxaa magaalo madax u ah magaalada Kismaayo Jubbada Hoose waxaa uu ku yaallaa koonfurta Somaaliya gobolka waxuu xad la leeyahay Kenya, gobollada Soomaalida ee Gedo, Jubbada Dhexe, iyo badda Soomaaliya. Gobolka waxaa loogu magac daray Wabiga Jubba ee mara oo ku shubma badda Soomaaliya ee Goobweyn. Beerta Qaranka Lag Badana National Park waxay ku taal Jubbada Hoose. Waxay leedahay kaymo cagaaran iyo xayawaanada duurjoogta ah sida libaaxa, geriga, jeerta, waraabaha iyo yaxaaska. Si kastaba ha ahaatee, nuskii dambe ee qarnigii 19-aad, qoysas aad u yar oo Daarood ah ayaa soo degay magaalada Kismaayo. Qarnigii 20-aad ee horraantii, waxay aasaaseen xarumo ganacsi oo yaryar. Bilowgii dagaalladii sokeeye ee Soomaaliya, Kismaayo oo loo yaqaanno Waamo waxay la kulantay burbur xooggan oo eey gaarsiiyeen hoggaamiye kooxeedyadii u dhexeeyay Hawiye iyo Daarood mid kastaa wuxuu sheeganayay lahaanshaha gobollada Jubbada Hoose & Jubbada Dhexe. Laakin dhanka kale, magaaladu waxa ay markaa ka dib isu rogtay dhaqaale ahaan xudunta u ah ganacsiga xoolaha.